CELEX: 62019TN0336
Language: fi
Date: 2019-05-31 00:00:00
Title: asia T-336/19: Kanne 31.5.2019 — BZ v. komissio

29.7.2019   
            
            
               FI
            
            
               Euroopan unionin virallinen lehti
            
            
               C 255/48
            
         
      Kanne 31.5.2019 — BZ v. komissio
      (asia T-336/19)
      (2019/C 255/61)
      Oikeudenkäyntikieli: ranska
      
         Asianosaiset
      
      
         Kantaja: BZ (edustaja: asianajaja C. Mourato)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 25.7.2018 tekemän päätöksen, joka koskee kantajan työsuhteen päättämistä aikaistetun koeajalta laaditun kertomuksen seurauksena
               
            
                  —
               
               
                  velvoittamaan komission korvaamaan kantajalle seuraavat erilliset korvaukset:
                  
                              —
                           
                           
                              5 000 euroa työsuhteen päättämistä koskevan päätöksen aiheuttamasta henkisestä kärsimyksestä
                           
                        
                              —
                           
                           
                              5 000 euroa työsuhteen päättämistä koskevan päätöksen aiheuttamasta maineen kärsimisestä
                           
                        
                              —
                           
                           
                              10 000 euroa kantajan terveydelle työsuhteen päättämisen seurauksena aiheutuneista haittavaikutuksista johtuvista aineellisista vahingoista
                           
                        
                              —
                           
                           
                              58 900 euroa työsuhteen laittomasta päättämisestä seuranneeseen tulonmenetykseen liittyvästä aineellisesta vahingosta
                           
                        
            
                  —
               
               
                  velvoittamaan vastaajan korvaamaan oikeudenkäyntikulut unionin yleisen tuomioistuimen työjärjestyksen 87 artiklan mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste perustuu hallinnollista tutkintaa ja kurinpitoa koskevien menettelyllisten takeiden loukkaamiseen, puolustautumisoikeuksien loukkaamiseen ja syyttömyysolettaman noudattamatta jättämiseen.
               
            
                  2)
               
               
                  Toinen kanneperuste perustuu muuta henkilöstöä koskevien palvelussuhteen ehtojen 84 artiklan 1 ja 3 kohdan rikkomiseen, koeaikaan liittyvien oikeuksien loukkaamiseen ja hallinnon ilmeiseen arviointivirheeseen.
               
            
                  3)
               
               
                  Kolmas kanneperuste perustuu muuta henkilöstöä koskevien palvelussuhteen ehtojen 84 artiklan 2 kohdan rikkomiseen ja suhteellisuusperiaatteen loukkaamiseen.
               
            
                  4)
               
               
                  Neljäs kanneperuste perustuu yhdenvertaisen kohtelun periaatteen loukkaamiseen.
               
            
                  5)
               
               
                  Viides kanneperuste koskee edellä mainittujen sääntöjenvastaisuuksien seurauksena esitettyä vaatimusta erityisestä korvauksesta.